UZNESENIE VLÁDY SLOVENSKEJ REPUBLIKY
č. ...
z ... .......    2002

k návrhu na uzavretie Európskeho dohovoru o dohľade nad podmienečne odsúdenými  alebo podmienečne prepustenými páchateľmi 
z 30. novembra 1964 

Číslo materiálu:		
Predkladateľ:	podpredseda vlády a minister spravodlivosti 	
Vláda
A.	súhlasí
A.1. s uzavretím Európskeho  dohovoru  o  dohľade  nad  podmienečne  odsúdenými alebo podmienečne prepustenými páchateľmi z 30. novembra 1964 (ďalej len “dohovor”)
         A.2.  s tým, že jej dohovor nebude po podpise znovu predložený	
         A.3. s vyhláseniami Slovenskej republiky podľa článkov 27 ods. 4 a 29 ods. 2 a s výhradou k článku 37 ods. 2 podľa prílohy uznesenia
B.	odporúča
prezidentovi Slovenskej republiky 
           B.1. splnomocniť mimoriadnu a splnomocnenú veľvyslankyňu Slovenskej republiky pri Rade Európy na podpis dohovoru s vyhláseniami a výhradou podľa bodu A.3. a s výhradou ratifikácie
        B.2. ratifikovať podpísaný dohovor po vyslovení súhlasu Národnej rady Slovenskej  republiky
Národnej rade Slovenskej republiky
B.3. rozhodnúť, že ide o medzinárodnú zmluvu podľa článku 7 ods. 5 Ústavy SR a táto medzinárodná zmluva má prednosť pred zákonmi

C.	poveruje
predsedu vlády
C.1.    predložiť dohovor po jeho podpise Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi

ministra spravodlivosti 
C.2.       odôvodniť návrh na uzavretie dohovoru v Národnej rade Slovenskej republiky

D.	ukladá
ministrovi spravodlivosti	

         D.1. požiadať ministra zahraničných vecí, aby vykonal príslušné opatrenia spojené      s nadobudnutím platnosti dohovoru pre Slovenskú republiku
         D.2. požiadať ministra zahraničných vecí, aby zabezpečil vyhlásenie dohovoru v Zbierke zákonov Slovenskej republiky
         D.3. zabezpečiť vykonávanie dohovoru po nadobudnutí jeho platnosti pre Slovenskú  republiku v rámci svojej pôsobnosti

 Vykoná:	predseda vlády
minister spravodlivosti

Na vedomie:	prezident Slovenskej republiky
	            predseda Národnej rady Slovenskej republiky 

Príloha uznesenia

Vyhlásenia Slovenskej republiky
podľa článkov  27 a 29 Európskeho dohovoru o  dohľade  nad  podmienečne  odsúdenými alebo podmienečne prepustenými páchateľmi z 30. novembra 1964

Slovenská republika využíva možnosť danú článkom 27 ods. 4 dohovoru a oznamuje, že  všetky žiadosti podľa dohovoru sa musia zasielať Ministerstvu spravodlivosti Slovenskej republiky.
Slovenská republika využíva možnosť danú článkom 29 ods. 2 dohovoru a vyhlasuje, že žiadosti a pripojené písomnosti zasielané do Slovenskej republiky musia byť doplnené prekladom do slovenského jazyka. V prípade, že by zabezpečenie slovenského prekladu bolo pre dožadujúci štát spojené s ťažko prekonateľnými prekážkami, môžu byť písomnosti opatrené prekladom do angličtiny alebo francúzštiny. 

Výhrada Slovenskej republiky
k článku 37 ods. 2 Európskeho dohovoru o  dohľade  nad  podmienečne  odsúdenými alebo podmienečne prepustenými páchateľmi z 30. novembra 1964

“Slovenská republika využíva možnosť danú článkom 38 ods. 1 dohovoru uplatniť výhradu podľa bodu 3. prílohy a neprijíma ustanovenie článku 37 ods. 2 dohovoru.”